**Barbara Ossenkopp** (født 1943 i Lüneburg i Tyskland; død 28. mai 2021 i Jakarta i Indonesia) var en tysk nattklubbdanserinne, skuespillerinne og dyreverner. Som «Chinesen-Babs» var hun i 1960-årene kjent i Hamburgs fornøyelseskvarter St. Pauli, senere virket hun i Indonesia med pleie av unge foreldreløse orangutanger.

Liv og virke
------------

### Bakgrunn

Ossenkopp vokste opp i småborgerlige kår i Lüneburg. I 1961 dro hun til Hamburg der hun var blitt ansatt som dekoratør. 

### St. Pauli

Nattklubben Salambo i gaten *Große Freiheit* (til venstre, 1968)
Hun ble etterhvert kjent med det tidlige 1960-talls St. Pauli i Hamburg med dets kneiper og klubber. Etter en kortere tid som bardame ble hun stripteasedanserinne i René Durands nattklubb Salambo på gaten Große Freiheit, en tverrgate til Reeperbahn. Hun sminket seg slik at hun kunne se litt ut som asiatisk. Slik oppstod tilnavnet «Chinesen-Babs», som hun snart ble kjent som i vede kretser også utenfor St. Pauli. Fotografen Günter Zint beskrev Ossenkopp som *vamp* og *femme fatale*; hennes forbilde skulle ifølge ham ha vært Anita Berber, en danserinne i Berlin i 1920-årene.

### Film og fjernsyn

Mediene ble også oppmerksom på Barbara Ossenkopp, og hun fikk oppdrag av bl.a. Norddeutscher Rundfunk som satte henne til å intervjue stjerner som Paul Newman og Sean Connery. 

Tidlig på 1970-talle hadde Ossenkopp kontakt med «Hamburger Szene», som blant andre Udo Lindenberg tilhørte. Da Lindenberg i 1974 i ZDF-sendingen *Disco* presenterte sin sang *Alles Klar auf der Andrea Doria*, var Ossenkopp med i opptredenen. Til samme tid fikk hun sine første roller si tyske kino- og fjernsynsfilmer. Ette rsin debut i en episode av krimserien *Dem Täter auf der Spur* spilte hun først i biroller i erotikkomedier. På den annen side hade hun også roller i filmer av Herbert Achternbusch, Christel Buschmann og Klaus Lemke. Med sin opptreden i «Hamburg-filmen» *Gibbi Westgermany* tok hun i 1979 farvel med erotikk-scenen. Sin siste rolle hadde Ossenkopp i 1987 i en episode i fjernsynsserien Mozart und Meisel av Peter Hajek, som hun hadde en relasjon til.

### Dyreverner i Indonesia

Etter at forholdet med Hajek brast, flytte Barbara Ossenkopp til Indonesia. Først bodde hun på Bali og livnærte seg blant annet som kunstmaler. I 2002 ble hun kjent med Ulrike Freifrau von Mengden i Jakarta. Hun hadde i årtider tatt seg av foreldreløse orangutanger i den indonesiske hovedstadens zoologiske hage. Ossenkopp ble hennes assistent, og de samarbeidet om dette i 18 år.

### Død

Etter at von Mengden døde i januar 2020, sank Ossenkopp ned i fattigdom. Hun led også av *Parkinsons* og leukemi. Hun fikk legehjelp takket være venner i Hamburg, blant dem Günter Zint og Udo Lindenberg, og skulle dessuten reise til Tyskland for behandling der. Så ble hun rammet av covid-19 og døde på et sykehus i Jakarta 28. mai 2021, i en alder av 78 år.

Filmografi
----------

### Spillefilmer

* 1973: Wer einmal in das Posthorn stößt
* 1973: Das darf doch nicht wahr sein
* 1974: Dorotheas Rache
* 1975: Die sündige Kleinstadt
* 1980: Gibbi Westgermany
* 1981: Das letzte Loch
* 1985: Verführung: Die grausame Frau
* 1985: Auf immer und ewig

### Fjernsynsfilmer

* 1972: Dem Täter auf der Spur (ene episode)
* 1974: Paul
* 1987: Mozart und Meisel (en episode)

Barbara Ossenkopp i litteratur
------------------------------

I romanen *Große Freiheit* (2019) beskriver forfatteren Rocko Schamoni «Chinesen-Babs» som barvertinne.

Referanser
----------

1. ↑   oppført som Barbara Ossenkopp (genannt: „Chinesen Babs"), www.hamburg.de[Hentet fra Wikidata]
2. 1 2  Till Fähnders: *Hamburger Lokal-Bekanntheit: Barbara Ossenkopp in Indonesien gestorben*, faz.net, 2021-05-30, lest 2021-05-30
3. 1 2  *=Von der Nackttänzerin zur Tierschützerin: Die Mutter der Orang-Utans ruft um Hilfe*, www.mopo.de, av Olaf Wunder, 2021-05-03, lest 2021-05-29
4. 1 2  Till Fähnders: *Sorge um die kranke Barbara Ossenkopp: Sie tanzte mit Udo Lindenberg*: datum=2021-05-27, lest 2021-05-29
5. ↑  *Ein langes Leben für die Orang-Utans: Ein Nachruf.* orangutan.de, 28. januar 2020, lest 30. mai 2021.
6. ↑  Stefan Schneider: [ *Chinesen-Babs auf indonesischem Leichen-Acker beerdigt*, 2021-05-31, lest 2021-06-01

Eksterne lenker
---------------

* (en) Barbara Ossenkopp på Internet Movie Database Rediger på Wikidata

* (en) Barbara Ossenkopp hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |